**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL TURTO PATIKĖJIMO SUTARTĮ UŽDARAJAI AKCINEI BENDROVEI „MOLĖTŲ ŠVARA“**

2019 m. vasario    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 26, 36 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu atsižvelgdama į Molėtų rajono savivaldybės administracijos direktoriaus 2019 m. sausio 15 d. įsakymą Nr. B6-35 „Dėl Molėtų rajono savivaldybės turto pripažinimo nereikalingu savivaldybės administracijos funkcijoms vykdyti“, uždarosios akcinės bendrovės „Molėtų švara“ direktoriaus 2019 m. vasario 5 d. raštą Nr. S-048 „Dėl automobilio perdavimo pagal patikėjimo sutartį“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos (kodas 188712799) patikėjimo teise valdomą ilgalaikį turtą - „VW Passat“ automobilį (1997 metais pagamintas, valstybinis Nr. GOE502, identifikavimo Nr. WVWZZZ3BZVP108268) uždarajai akcinei bendrovei „Molėtų švara“ (kodas 167500661) pagal turto patikėjimo sutartį 5 (penkeriems) metams savivaldybės savarankiškųjų funkcijų – kraštovaizdžio, nekilnojamųjų kultūros vertybių ir savivaldybės įsteigtų saugomų teritorijų tvarkymo ir apsaugos, savivaldybės teritorijoje esančių želdynų, želdinių apsaugos, tvarkymo ir kūrimo; sanitarijos ir higienos taisyklių tvirtinimas ir jų laikymosi kontrolės organizavimo, švaros ir tvarkos viešose vietose užtikrinimo – įgyvendinimui. Automobilio įsigijimo vertė – 0,29 Eur, likutinė vertė 2019 m. vasario 1 d.– 0,00 Eur.

2. Įgalioti Molėtų rajono savivaldybės administracijos direktorių Saulių Jauneiką pasirašyti 1 punkte nurodyto turto patikėjimo sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras